1950 ई० मिगी दिल्ली यूनिव्रस्टी च अंग्रेजी दी ऐम०ए०लेई ते वेदपाल ‘दीप’ गी लखनऊ यूनिव्रस्टी च ऐम०ए०हिंदी लेई दाखला थ्होई गेआ। अस जम्मूं कोला बाह्‌र गे उठी ते छुट्टियें च जम्मू परतोंदे सियासत दे कन्ने-कन्ने डोगरी संस्था दियें गोश्टियें ते हिंदी साहित्य मंडल दियें मीटगें च हिस्सा लैंदे, जित्थें कदें-कदें मधुकर हुंदे कन्ने झत्त होई जंदी। उंदियें कवताएं पर दाद देने आह्‌लें च में बी शामल होंदा, पर फ्ही बी अस दोस्त नेईं हे बने दे।